Ганзоригийн Тэмүүлэн

**Ганзоригийн Тэмүүлэн** (1981 оны 1-р сарын 10-нд Архангай аймгийн, Их Тамир сумд төрсөн) -2016 оноос хойш Монгол Улсын Их Хурлын гишүүнээр улиран ажиллаж буй улс төрч юм. Монгол Ардын Намын (МАН) гишүүн тэрээр Архангай, Баянхонгор, Өвөрхангай аймгуудыг томсгосон тойргийг төлөөлдөг. Тэмүүлэн 2016, 2020, 2024 онд парламентад дахин сонгогдож, парламентын байнгын хороодод хэд хэдэн удирдах албан тушаал хашиж байжээ. 2022 оноос 2024 он хүртэл тэрээр Төсвийн байнгын хорооны даргаар ажиллаж байсан. Тэрээр одоогоор Улсын Их Хурлын Аюулгүй байдал, гадаад бодлогын байнгын хорооны даргаар ажиллаж байна. УИХ-ын гишүүн асан Ганзоригийн хүү юм.

## Бага нас ба боловсрол 
Г.Тэмүүлэн 1981 оны 1-р сарын 10-нд Архангай аймгийн, Их Тамир сумд төрсөн. Тэрээр их сургуульд орохоосоо өмнө Австралийн Канберра хотын Дикинсон коллежид суралцсан. 

Тэрээр АНУ -д дээд боловсрол эзэмшиж, Вашингтон хотын Америкийн Их Сургуульд олон улсын харилцаа, менежментийн чиглэлээр суралцаж, 2003 онд бакалаврын зэрэг хамгаалсан  бөгөөд дараа нь 2005 онд тус сургуульдаа Олон улсын нийтийн удирдлагын магистрын зэрэг хамгаалсан  Коллежид сурч байхдаа Тэмүүлэн чөлөөт бөхийн багт барилдаж, олны талархлыг хүлээсэн.

## Карьерийн эхлэл 
Тэмүүлэн мэргэжлийн гараагаа Монголын эрдэс баялгийн салбарт эхэлсэн. 2006-2009 онд тэрээр Монголын Ашигт малтмалын газарт ажиллаж, мэргэжилтэнгээс ахлах мэргэжилтэн, дараа нь гэрээлтийн хэлтсийн дарга хүртэл дэвшсэн. Гэрээлтийн хэлтэст ажиллаж байх хугацаандаа Тэмүүлэн 2009 оны Оюутолгойн хөрөнгө оруулалтын гэрээг байгуулахад хүргэсэн ажлын хэсгийг ахалж байжээ.

2009 онд тэрээр стратегийн ач холбогдолтой ашигт малтмалын ордуудтай холбоотой асуудлаар засгийн газрын өмчлөл, ашиг сонирхлыг төлөөлөх үүрэг бүхий улсын гол төрийн өмчит аж ахуйн нэгж болох Эрдэнэс Монгол компанийн дэд захирал болж, 2014 он хүртэл энэ албан тушаалыг хашиж байжээ. Энэ хугацаанд тэрээр 2013-2015 онуудад Оюу Толгой компанийн ТУЗ-ийн гишүүнээр ажиллаж байжээ. 2014 онд түүнийг Засгийн газрын танхимд Уул уурхай, хүнд үйлдвэрийн дэд сайдаар томилсон. Тэрээр Оюу Толгойн шинэ гэрээ буюу Дубайн гэрээг эсэргүүцэн 2015 онд өөрийн хүсэлтээр огцрох хүртлээ хоёр албан тушаалыг хашиж байжээ. Тэмүүлэн Оюу Толгой төслөөс Монголын ногдол ашгийг олон жилээр хойшлуулах болгосон Дубайн гэрээг олон нийтэд ил болгон эсэргүүцсэн.

## Улс төрийн карьер 
Тэмүүлэн нь Монгол Ардын Нам (МАН)-аар дамжуулан намын улс төрд идэвхтэй оролцох болсон. 2015-2020 онд тэрээр МАН-ын залуучуудын байгууллага болох Социал Демократ Залуучуудын (SDY) (хуучнаар НАМЗХ) ерөнхийлөгчөөр ажиллаж, МАН-ын удирдах зөвлөлийн гишүүнээр ажиллаж байжээ. 

Тэмүүлэн 2016 оны Монгол Улсын парламентын сонгуульд Архангай аймгийг төлөөлж Улсын Их Хуралд сонгогдсон. Тэрээр 2020 оны Монгол Улсын парламентын сонгуульд дахин сонгогдож, 2024 оны Монгол Улсын парламентын сонгуульд Архангай, Өвөрхангай, Баянхонгор аймгийг томсгосон тойргоор төлөөлж, парламентад дараалан гурав дахь удаагаа сонгогдоод байна.

Тэмүүлэн 2022-2024 онд УИХ-ын Төсвийн Байнгын Хорооны даргаар ажиллаж, Улсын төсвийг танах олон алхамууд хийж ба хууль боловсруулж өргөн барисан. Тэрээр 2022 онд байнгын хороонд дэргэдэх Төсвийн тогтвортой байдлийн зөвлөв санначлан байгуулсан. Тус зөвлөл нь Улсын төсвийг хянах үүрэгтэй юм. 2024 онд Аюулгүй байдал, гадаад бодлогын байнгын хорооны дарга болж, Монгол Улсын аюулгүй байдал олон улсын харилцаа, гадаад бодлогын чиглэлийг манлайлж яваа нэгэн. Тэрээр мөн парламент хоорондын олон улсын ажиллагаанд оролцож, Монголын парламент болон Европын парламентын хоорондын уулзалтуудад удирдаж байжээ. Тэмүүлэн 2025 онд Аюулгүй байдал, гадаад бодлогын байнгын хорооны даргаар улиран сонгогдсон. 

## Хувийн амьдрал 
Тэмүүлэн англи, орос хэлтэй. Тэрээр эхнэр, гурван хүүхэдтэй.  

## Лавлагаа 
Ангилал:Монгол Улсын Их Хурлын гишүүн
Ангилал:Монгол Ардын Намын гишүүн
Ангилал:Архангайнхан
Ангилал:Амьд хүн
Ангилал:1981 онд төрсөн